ai4bharat/Pralekha huggingface dataset:
وزارت اطلاعات ونشریات
اطلاعات ونشریات کی وزارت نے سمندری طوفان ’’بپرجوائے‘‘ کے بارے میں موقع سے خبریں دینے والے میڈیا کے اہلکاروں کی حفاظت کے لیے تشویش کا اظہار کیا ہے؛ وزارت نے اِس سلسلے میں ایڈوائزری جاری کی ہے
وزارت نے میڈیا کی تنظیموں پر زور دیا ہے کہ وہ متعین اہلکاروں کی حفاظت اور سلامتی کے بارے میں کوئی سمجھوتہ نہ کریں اور خاطر خواہ احتیاطی اقدامات کریں
سمندری طوفان ’’ بپر جوائے‘‘ کا احاطہ کرنے والی میڈیا کی مختلف تنظیموں اور خاص طور پر نجی ٹی وی چینلوں کے مختلف نامہ نگاروں، کیمرہ مین اور دیگر اہلکاروں کی حفاظت اور سلامتی کے بارے میں اپنی شدید تشویش کا اظہار کرتے ہوئے، اطلاعات ونشریات کی وزارت نے سمندری طوفان کے بارے میں موقع سے خبریں وصول کرنے کی غرض سے تعینات کئے جانے والے سبھی اہلکاروں کے ٹی وی چینلوں کے لیے آج ایک ایڈوائزری جاری کی ہے۔
وزارت نے خبردار کیا ہے کہ اِس طوفان کی خبریں دینے کی غرض سے نجی سیٹلائٹ ٹی وی چینلوں کے ذریع تعینات کئے جانے والے، موقع سے خبریں دینے والے نامہ نگاروں اور کیمرہ مین اور دیگر اہلکاروں کی حفاظت اور سلامتی کو شدید خطرات لاحق ہوسکتے ہیں۔ وزارت نے اِس بات پر بھی تشویش کا اظہار کیا ہے کہ اِس طرح موقع سے خبریں دینے کے سبب وہاں تعینات کئے گئے مختلف اہلکاروں کی زندگیوں کو خطرات لاحق ہوسکتے ہیں۔
وزارت نے میڈیا تنظیموں کو سختی سے صلاح دی ہے کہ وہ طوفان سے متاثر ہونے کے امکان والے علاقوں میں اپنے اہلکاروں کو تعینات کرنے کے معاملے میں خاطر خواہ تعداد میں احتیاطی اقدامات کریں اور مناسب دیکھ بھال کریں۔ اس نے اِس بات کی سختی سے سفارش کی ہے کہ کسی بھی حالات میں میڈیا تنظیموں کو ایسے اہلکاروں کو تعینات کرنے کی غرض سے اِس طریقے سے فیصلے نہیں کرنے چاہئیں، جس سے کہ اُن کی حفاظت اور سیکورٹی پر کوئی سمجھوتہ کیا جاسکے۔ میڈیا تنظیموں کو اِس سلسلے میں مقامی انتظامیہ کی جانب سے جاری احتیاطی رہنما ہدایات پر عمل کرنا چاہئے۔
سمندری طوفان ’’بپرجوائے‘‘ کے جلد ہی ملک کے مغربی ساحل سے ٹکرانے کا خدشہ ہے، جس کی وجہ سے مختلف قسم کی رکاوٹیں اور خلل پڑسکتے ہیں۔ وزارت نے لوگوں کو ایک بار پھر یقین دلایا ہے کہ مرکزی حکومت، ریاستی حکومتوں کے ساتھ مل کر سمندری طوفان کے اثرات کو کم سے کم کرنے کی غرض سے سبھی کوششیں کررہی ہے۔
وزیراعظم کا دفتر
وزیراعظم نے اراکین پارلیمنٹ کے لیے کثیر منزلہ فلیٹوں کا افتتاح کیا
17ویں لوک سبھا پہلے ہی متعدد تاریخی فیصلے لے چکی ہے
نئی دہلی،23/نومبر 2020، وزیراعظم جناب نریندر مودی نے آج ویڈیو کانفرنس کے توسط سے اراکین پارلیمنٹ کے لیے کثیر منزلہ فلیٹوں کا افتتاح کیا۔ یہ فلیٹ نئی دلی میں ڈاکٹر بی ڈی مارگ پر واقع ہیں۔ 8 قدیم بنگلے، جو 80 برس سے بھی زائد پرانے تھے، انہیں ازسر نو 76 فلیٹوں کی شکل میں ڈیولپ کیا گیا ہے۔
اس موقع پر اظہار خیال کرتے ہوئے وزیر اعظم نے کہا کہ اراکین پارلیمنٹ کے لیے تعمیر شدہ ان کثیر منزلہ فلیٹوں میں گرین بلڈنگ کے تمام اصول وضوابط کو ملحوظ خاطر رکھا گیا ہے۔ انہوں نے توقع ظاہر کی کہ یہ نیے فلیٹ تمام باشندگان اور اراکین پارلیمنٹ کو محفوظ اور خوش وخرم رکھیں گے۔ انہوں نے کہا کہ اراکین پارلیمنٹ کے لیے رہائش گاہیں ایک دیرینہ مسئلہ تھیں، جسے اب حل کرلیا گیا ہے۔ انہوں نے کہا کہ دہائیوں پرانے مسائل ان سے صرف نظر کرنے سے حل نہیں ہوتے، بلکہ ان کا حل تلاش کرنا پڑتا ہے۔ انہوں نے دہلی میں ایسے متعدد پروجیکٹوں کی فہرست گنوائی، جو متعدد برسوں سے نامکمل تھے، جنہیں ان کی حکومت نے اپنے ہاتھ میں لیا اور انہیں مقررہ تاریخ سے پہلے مکمل کرکے دکھایا۔ انہوں نے کہا کہ وزیراعظم جناب اٹل بہاری واجپئی کے عہد کے دوران امبیڈکر قومی میموریل پر گفت وشنید شروع ہوئی تھی، جسے ان کی حکومت نے 23 برسوں کے طویل انتظار کے بعد تعمیل کیا ہے۔ انہوں نے کہا کہ مرکزی اطلاعاتی کمیشن کی نئی عمارت، انڈیا گیٹ کے نزدیک وار میموریل اور نیشنل پولیس میموریل انہیں کی حکومت کے ذریعے تعمیر کیے گئے ہیں، جو عرصہ دراز سے التوا میں پڑے ہوئے تھے۔
وزیراعظم نے خیال ظاہر کیا کہ تمام تر اراکین پارلیمنٹ حضرات نے پارلیمنٹ کی پیداواریت کے معاملے میں پروڈکٹ اور مخصوص عمل دونوں پہلوؤں کا لحاظ رکھا ہے اور اس سلسلے میں نئی بلندیاں طے کی ہیں۔ انہوں نے لوک سبھا کے اسپیکر کی ایوان کو بارآور اور ضابطے کے لحاظ سے بھرپور انداز میں قیادت فراہم کرنے کے لیے ان کی ستائش کی۔ انہوں نے اس امر پر مسرت کا اظہار کیا کہ پارلیمنٹ کی کارروائی وبائی مرض کے دوران بھی جاری رہی اور اس کے لیے نئے قواعد و ضوابط اور متعدد حفظ ماتقدم پر مبنی اقدامات عمل میں لائے گئے۔ انہوں نے مزید کہا کہ دونوں ایوانوں نے مانسون اجلاس کے دوران حسب معمول کارروائی کو یقینی بنانے کے لیے ہفتہ کے آخر کے دنوں میں بھی کام کیا۔
انہوں نے کہا کہ نوجوانوں کے لیے 16 سے 18 برس کی عمر بہت اہم ہوتی ہے اور ہم نے 2019 کے انتخابات کے ساتھ 16ویں لوک سبھا کی مدت کار مکمل کی ہے اور یہ مدت ملک کی پیش رفت اور ترقی کے معاملے میں تاریخی لحاظ سے خواطر خواہ طور پر اہم رہا ہے۔ انہوں نے مزید کہا کہ 17ویں لوک سبھا کی مدت کار 2019 میں شروع ہوگئی تھی اور اس مدت کے دوران لوک سبھا میں پہلے سے لیے گئے فیصلے ، ایسے تھے، جس کے معاملے میں لوک سبھا نے کچھ تاریخی فیصلے لیے۔ انہوں نے اعتماد جتایا کہ آئندہ  لوک سبھا بھی ملک کو نئی دہائی میں آگے لے جانے کے لیے ایک اہم کردار ادا کرے گی۔
۔۔۔۔۔۔۔۔۔۔۔
U-7472
م ن۔ ت ع۔

(
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو199کروڑ ایکلاکھ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوںکے پاس اب بھی7کروڑسے28 لاکھ سے زیادہ غیر استعمال شدہ خوراکیں دستیاب ہیں، جن کا استعمال کیا جانا ہے۔
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت،ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,99,01,83,135
|
|
دستیاب خوراک
|
|
7,28,59,680
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 199کروڑ ایک لاکھ سے زیادہ ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی7کروڑ 28 لاکھ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
وزارت دفاع
اُجین میں سینک اسکول
نئی دلّی ، 24 مارچ / حکومت ، ملک میں غیر سرکاری تنظیموں / پرائیویٹ اسکولوں / ریاستوں وغیرہ کی ساجھیداری میں سینک اسکول قائم کرنے کے لئے ایک نئی اسکیم کی تجویز پیش کر رہی ہے ۔ اس کا مقصد خواہش مند سرکاری / پرائیویٹ اسکولوں / غیر سرکاری تنظیموں کے ساتھ ساجھیداری میں سینک اسکولوں کے قیام / الحاق کرکے اقدار پر مبنی اور قومی فخر کے لئے ‘‘ سی بی ایس ای پلس ’’ طرز کا تعلیمی ماحول فراہم کرنے کے لئے اسکولوں میں مواقع فراہم کرنا ہے ۔ اس کے تحت قائم ہونے والے اسکولوں / موجودہ اسکولوں میں سینک اسکولوں کے نصاب کے خطوط پر داخلے لئے جائیں گے ۔ ان اسکولوں کو سینک اسکول سوسائٹی سے مربوط  کرنے کی تجویز ہے ۔ اس کے لئے تفصیلی رہنما خطوط اور منظوری کے لئے طریقۂ کار تیار کیا جا رہا ہے ۔
یہ معلومات آج دفاع کے وزیر مملکت جناب شری پد نائک نے شری انل فروجیا کے پوچھے گئے ایک سوال کا تحریری جواب دیتے ہوئے لوک سبھا میں فراہم کیں ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 2994
(Visitor Counter : 53
وزیراعظم کا دفتر
حکومت ، آئندہ ڈیڑھ برسوں میں دس لاکھ افراد کی مشن موڈمیں بھرتی کرے گی :وزیراعظم
وزیراعظم جناب نریندرمودی نے سبھی محکموں اوروزارتوں میں انسانی وسائل کی صورتحال کا جائزہ لیاہے ۔ انھوں نے اس بات کی بھی ہدایت کی ہے کہ ، حکومت ، آئندہ ڈیڑھ برسوں میں دس لاکھ افراد کی بھرتی مشن موڈ میں کرے ۔
وزیراعظم کے دفترنے ٹوئیٹ کیا :
‘‘وزیراعظم @narendramodi نے سبھی محکموں اور وزارتوں میں انسانی وسائل کی صورتحال کا جائزہ لیا اورہدایت کی کہ حکومت ، آئندہ ڈیڑھ برسوں میں دس لاکھ افراد کی بھرتی مشن موڈ میں کرے ۔’’
کابینہ سکریٹریٹ
کابینہ سکریٹری کی صدارت والی بحران کے بندوبست سے متعلق قومی کمیٹی  نے گردابی طوفان ‘تاؤتے’ کے بعد راحت اور بازآبادکاری کی کوششوں کاجائزہ لیا
نئی دہلی، 20 مئی .2021
کابینہ سکریٹری جناب راجیو گابا کی صدارت والی بحران کے بندوبست سے متعلق قومی کمیٹی  نے گردابی طوفان ‘تاؤتے’ کے بعد ریاستی حکومتوں اور مرکز کے زیرانتظام علاقوں کی انتظامیہ، مرکزی وزارتوں اور ایجنسیوں کے ذریعہ کی گئی راحت اور بازآبادکاری کی کوششوں کے جائزے کے لئے جمعرات کو ایک میٹنگ کی ۔
ریاستوں کے چیف سکریٹریوں اور مرکز کے زیرانتظام علاقوں کے منتظمین کے صلاح کاروں نے کمیٹی کو متاثرہ علاقوں میں جان و مال کے ساتھ ساتھ بنیادی ڈھانچے اور فصل کو ہوئے نقصان کے بارے میں بتایا۔ انہوں نے کمیٹی کو متاثرہ علاقوں میں ٹیلی کام، بجلی، سڑک ، پانی کی سپلائی اور دیگر ضروری خدمات کی بحالی کے لئے ان کے ذریعہ کی گئی کوششوں کے بارے میں بھی بتایا ۔
اس بات پر خاص طور پر زور دیا گیا کہ بھارتی محکمہ موسمیات  کے بروقت اور صحیح پیش گوئی اور سبھی متعلقہ مرکزی اور ریاستی / مرکز کے زیرانتظام علاقوں کی ایجنسیوں کی اجتماعی کوششوں کی وجہ سے اس طوفان سے ہونے والی تباہی اور جان و مال کے نقصان کو محدود کردیا گیا ۔ سبھی متعلقہ ایجنسیوں نے صحیح وقت پر اور پیشگی کارروائی کی جس کی وجہ سے طوفان سے متاثرہ علاقوں میں اسپتالوں اور کووڈ-19 دیکھ بھال مراکز کے کام کاج میں کوئی رکاوٹ نہیں آئی۔
اس میٹنگ میں او این جی سی کے تین جہازوں اور ایک ساحل سے پرے ڈرلننگ کشتی پر سوار لوگوں کو بچانے کے لئے بھارتی بحریہ اور کوسٹ گارڈ کے ساتھ ساتھ دیگر ایجنسیوں کے ذریعہ کی گئی مشترکہ کوششوں کے بارے میں بھی بات چیت ہوئی۔
راحت اور بازآبادکاری کی کوششوں کا جائزہ لیتے ہوئے جناب راجیوگابا نے ٹیلی کام، بجلی ، پانی کی سپلائی اور دیگر بنیادی ڈھانچے کو جلد سے جلد بحال کرنے پر زور دیا۔ انہوں نے ریاستوں / مرکز کے زیرانتظام علاقوں کی حکومتوں اور متعلقہ ایجنسیوں سے کہا کہ وہ ان خدمات کی بحالی کے کام کو جلد سے جلد پورا کریں۔ انہوں نے کہا کہ ریاستوں اور مرکز کے زیرانتظام علاقوں کو سبھی ضروری امداد جلد فراہم کرنے کے لئے مرکزی وزارت / ایجنسیاں ان کے ساتھ تال میل کے ساتھ کام کریں گی۔
میٹنگ میں گجرات ، مہاراشٹر، کرناٹک ، گوا ، کیرالہ، تمل ناڈو کے چیف سکریٹریوں اور افسران کے علاوہ لکشدیپ اور دادر و ناگرحویلی، دمن اور دیو کے منتظمین کے صلاح کار موجود تھے۔وزارت داخلہ ، جہاز رانی کی وزارت، ٹیلی مواصلات کی وزارت ، پیٹرولیم و قدرتی گیس کی وزارت ، وزارت توانائی، وزارت صحت ، خوراک اور عوامی نظام تقسیم کی وزارت ، پینے کے پانی اور صفائی ستھرائی کی وزارت کے سکریٹریوں اور افسران کے علاوہ این ڈی ایم اے کے ممبر سکریٹری ، این ڈی آر ایف کے ڈائرکٹر جنرل ، آئی ایم ڈی کے ڈائرکٹر جنرل ، کوسٹ گارڈ کے ڈائرکٹر جنرل اور آئی ڈی ایس کے نائب سربراہ بھی اس میٹنگ میں شامل ہوئے۔
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 88.14 کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوںکے پاس5.28کروڑسے زیادہ غیر استعمال شدہ خوراکیں ابھی بھی دستیاب ہیں
مرکزی حکومت پورے ملک میں کووڈ-19 ٹیکہ کاری کی رفتار کو بڑھانے اور اس کے دائرہ کار میں وسعت لانے کے لئے پابند عہد ہے۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت،ریاستوں اور مرکز کے زیر انتظام علاقوں کوکووڈ-19 ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
88,14,50,515
|
|
دستیاب خوراک
|
|
5,28,28,050
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 88.14 کروڑ سے زیادہ ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس5.28کروڑ سے زیادہ  غیر استعمال شدہ ٹیکے ابھی بھی دستیاب ہیں، جنہیں استعمال میں لایا جانا باقی ہے۔
ماحولیات، جنگلات اور موسمیاتی تبدیلی کی وزارت
ملک میں تیندوؤں کی تعداد میں 60 فیصدی کااضافہ، اب ہندوستان میں 12852 تیندوے ہیں
شیر، ببر شیر اور تیندوؤں کی بڑھتی ہوئی تعداد اس بات کا ثبوت ہے کہ ہندوستان جنگلی جانوروں کے لیے ایک بہترین مقام ہے: جناب پرکاش جاوڈیکر
نئی دہلی،21/دسمبر 2020، ماحولیات، جنگل اور آب وہوا کی تبدیلی کے مرکزی وزیر جناب پرکاش جاویڈکر نے آج نئی دہلی میں ہندوستان میں تیندوؤں کی صورت حال پر ایک رپورٹ جاری کی۔اس موقع پر انہوں نے کہا کہ ہندوستان میں گزشتہ کچھ برسوں میں شیروں، ببر شیر اور تیندوؤں کی تعداد میں ہوا اضافہ اس بات کا ثبوت ہے کہ ملک میں جنگلی جانوروں کے تحفظ کی کوششیں اچھے نتائج فراہم کررہی ہیں اور جنگلی جانوروں کی تعداد اور حیاتیاتی تنوع میں سدھار ہورہا ہے۔
تازہ رپورٹ کے مطابق ہندوستان میں تیندوؤں کی تعداد 12852 تک پہنچ گئی ہے۔جب کہ اس کے پہلے 2014میں ہوئی مردم شماری کے مطابق ملک میں 7910 تیندوئے تھے۔ اس مدت کے دوران تیندوؤں کی تعداد میں 60 فیصد کا اضافہ ہوا ہے۔ اعدادوشمار کے مطابق مدھیہ پردیش میں 3421 تیندوئے، کرناٹک میں 1783 تیندوے اور مہاراشٹر میں 1690 تیندوے، دوسری ریاستوں کے مقابلے میں سب سے زیادہ پائے گئے ہیں۔
اس موقع پر جناب جاوڈیکر نے کہا کہ جس طرح سے ہندوستان میں ٹائیگر کی نگرانی کی گئی ہے، اس کا فائدہ پورے اکولیجیکل سسٹم کو ہوا ہے۔ اور اسی وجہ سے تیندوے جیسی نسلوں کی تعداد میں اضافہ کرنا آسان ہوا ہے۔ ہندوستان نے ٹائیگر سروے میں بھی عالمی ریکارڈقائم کیا ہے۔ جس نے تیندوؤں کی تعداد اور ٹائیگر رینج میں کل 12852  تیندوؤں کی موجودگی کا اندازہ لگایا گیا ہے۔ تیندوے شکار سے ریزوڈ علاقوں کے ساتھ ساتھ کثیر استعمال والے جنگلوں میں بھی پائے جاتے ہیں۔گنتی کے دوران کل 51337 تصویریں لی گئیں جس میں سے 5240 بالغ تیندوؤں کی پہچان کی گئی ہے۔ جس کے لیے گنتی کرنے والے خاص سافٹ ویئر کا استعمال کیا گیا ہے۔ اعدادوشمار کے تجزیات کی بنیاد پر ٹائیگر علاقوں میں کل 12800 تیندوؤں کی گنتی کی گئی ہے۔
تیندوؤں کی تعداد کی گنتی نہ صرف ٹائیگر رینج میں کئ گئی بلکہ غیر جنگلاتی علاقوں جیسے کافی، چائے کے باغان اور دوسرے جغرافیائی علاقوں میں بھی کی گئی، جہاں پر تیندوے کے پائے جانے کے امکان ہوتے ہیں۔گنتی میں ہمالیہ کے بالائی علاقوں، خشک علاقوں سے لے کر شمال مشرقی ہندوستان کے علاقوں کوشامل نہیں کیا گیا۔ ان علاقوں کو شامل نہیں کرنے کی خاص وجہ یہ ہے کہ ان علاقوں میں تیندوؤں کی تعداد بیحد کم ہونے کے آثار ہیں۔
ایک اہم بات اور یہ ہے کہ ٹائیگر کی نگرانی سے تیندوے جیسی نسلوں کا اندازہ کرنے میں بھی مدد ملی ہے۔دی نیشنل ٹائیگر کنزرویشن اتھارٹی اور وائلڈ لائف انسٹی ٹیوٹ آف انڈیا جلد ہی دوسری نسلوں کے بارے میں بھی معلومات مشترک کریں گے۔
مکمل رپورٹ
کابینہ
کابینہ نےبھارت اور ویتنام کے درمیان مواصلات کے شعبے میں تعاون کے لئے مفاہمت نامے کومنظوری دی
نئی دہلی،20 ؍فروری،وزیراعظم جناب نریندر مودی کی صدارت میں مرکزی کابینہ نے موا صلات کے شعبے میں بھارت اور ویت نام کے درمیان تعاون کے لئے ایک مفاہمت نامے کو بعد از دستخط منظوری دے دی ہے۔
فوائد:
یہ مفاہمت نامہ مواصلات کے شعبے میں باہمی تعاون اور باہمی مفاہمت کو مستحکم کرنے میں مدد گار ہوگا۔
۔۔۔۔۔۔۔۔۔۔۔۔۔۔۔۔

U-1119
(Visitor Counter : 48
وزیراعظم کا دفتر
وزیراعظم نریندر مودی نے کہا ‘چنئی کنیکٹ’ سے ہند – چین تعلقات میں تعاون کے ایک نئے دور کا آغاز ہوگا وُہان سربراہ کانفرنس سے ہند – چین دو طرفہ تعلقات کے استحکام میں اضافہ ہوگا اور انہیں ایک نئی تحریک ملے گی مملا پورم میں ہند - چین دوسری غیر رسمی سربراہ کانفرنس اختتام پذیر
نئی دہلی،12 اکتوبر / وزیراعظم جناب نریندر مودی نے مملاپورم چنئی تمل ناڈو میں دوسری غیر راسمی سربراہ کانفرنس کو ہندوستان اور چین کے درمیان ‘‘تعاون کے نئے دور ’’ کا آغاز قرار دیا۔
وزیراعظم آج مملاپورم میں غیررسمی سربراہ کانفرنس کے دوسرے دن وزیراعظم نریندر مودی اور چینی صدر شی جن پنگ کی صدارت میں منعقدہ وفدی سطح کی بات چیت کے شروعات میں افتتاحی بیان دے رہے تھے۔
گزشتہ سال وُہان میں دونوں ممالک کے درمیان پہلی غیررسمی سربراہ کانفرنس کا ذکر کرتے ہوئے وزیر اعظم نریندر مودی نے کہا کہ اس سے ہمارے تعلقات کے استحکام میں اضافہ ہوا ہے اور انہیں نئی تحریک ملی ہے۔
انہوں نے کہا کہ ‘‘دونوں ممالک کے درمیان اسٹریٹیجک مواصلات میں اضافہ ہوا ہے۔
وزیراعظم نے مزید کہا کہ ‘‘ہم نے فیصلہ کیا ہے کہ ہم اپنے اختلافات کو تنازعات میں تبدیل نہیں ہونے دیں گے اور سمجھداری کے ساتھ ان کا حل نکالیں گے۔ ہم ایک دوسرے کی تشویشات کا لحاظ رکھیں گے اور ہمارے تعلقات سے عالمی امن و استحکام میں اضافہ ہوگا۔ ’’
مملاپورم میں دوسری غیررسمی سربراہ کانفرنس کا ذکر کرتے ہوئے وزیراعظم نے کہا کہ ‘‘چنئی کی سربراہ کانفرنس میں ہم نے اب تک دو طرفہ اور عالمی معاملات پر بہت زیادہ تبادلۂ خیال کیا ہے۔ وُہان سربراہ کانفرنس نے ہمارے دو طرفہ تعلقات کو ایک نئی تحریک دی ہے۔ آج ہمارے چنئی کنیکٹ کے ساتھ دونوں ممالک کے تعلقات میں تعاون کے ایک نئے دور کا آغاز ہوا ہے۔’’
‘‘میں اپنی دوسری غیررسمی سربراہ کانفرنس کے لیے ہندوستان آنے پر صدر شی جن پنگ کا شکریہ ادا کرتا ہوں۔ چنئی کنیکٹ سے ہند – چین تعلقات کو بہت زیادہ تحریک ملے گی۔ اس سے ہمارے دونوں ملکوں اور دنیا کے عوام کو فائدہ ہوگا۔’’
۔۔۔۔۔۔۔۔۔۔۔۔۔۔۔۔
(م ن ۔ رض۔ م ت ح(

U-4572
(Visitor Counter : 69
نائب صدر جمہوریہ ہند کا سکریٹریٹ
راجیہ سبھا کے چیئرمین ایم وینکیا نائیڈو اور لوک سبھا اسپیکر اوم برلا نے کووڈ-19 اور پارلیمانی کمیٹیوں کی میٹنگ پر تبادلہ خیال کیا
ہندوستان کے نائب صدر جمہوریہ اور راجیہ سبھا کے چیئرمین جناب ایم وینکیا نائیڈو نے اُپ راشٹرپتی نواس نے لوک سبھا اسپیکر جناب اوم برلا کے ساتھ میٹنگ کی اور ملک میں کووڈ-19 جیسی بیماری کی صورتحال ، ارکان پارلیمنٹ کی طرف سے نبھائے جارہے رول اور پارلیمنٹ کی کمیٹیوں کی میٹنگیں کرائے جانے کے امکانات پر صلاح ومشورہ کیا۔
دونوں پریزائڈنگ افسروں نے اس بات پر اطمینان کا اظہار کیا کہ ارکان پارلیمنٹ فلاحی اقدامات شروع کرنے کے علاوہ کورونا وائرس سے نمٹنے میں سرگرمی سے مصروف ہیں اور حکومت اور سول سوسائٹی کے ذریعہ کئے جارہے انسانی بنیاد کے مختلف اقدامات کی حمایت اور تعاون کررہے ہیں۔ راجیہ سبھا کے چیئرمین اور لوک سبھا کے اسپیکر نے اِس بات پر خوشی کا اظہار کیا کہ ارکان پارلیمنٹ عوام کے ساتھ ہیں، جن کی وہ نمائندگی کرتے ہیں اور ایسے وقت میں انہیں تعاون دیتے ہیں جب انہیں اس کی سب سے زیادہ ضرورت پڑتی ہے۔
جناب نائیڈو اور جناب برلا نے ملک بھر میں موجودہ صورتحال اورسفر پر پابندیوں کے تناظر میں جلد سے جلد پارلیمنٹ کی مختلف کمیٹیوں کی میٹنگیں کرائے جانے کے معاملے پر بھی صلاح ومشورہ کیا۔ وہ محسوس کرتے ہیں کہ عنقریب مستقبل میں کمیٹیوں کی مستقل روایتی میٹنگو ں کی اجازت کی صورتحال پیدا نہیں ہوتی ہے تو اس طرح کی میٹنگیں کرانے کے سلسلے میں متبادل طور طریقوں کا پتہ لگایا جاسکتا ہے۔
انہوں نے دونوں ایوانوں کے سکریٹریز جنرل کو ہدایت دی کہ وہ دونوں ایوانوں کے کام کاج کے موجودہ ضابطوں، اِس طرح کی حقیقی میٹنگوں کے سلسلے میں مختلف ملکوں کے طور طریقوں اور تجربات کے علاوہ اِس طرح کی میٹنگوں کے لیے درکار محفوظ ٹیکنالوجی پلیٹ فارم کے لیے درکار وقت کو دھیان میں رکھتے ہوئے ویڈیو کانفرنسنگ کے ذریعہ پارلیمانی کمیٹیوں کی میٹنگ کرائے جانے کے ممکنہ نتائج کا تفصیلی جائزہ لیں۔ پارلیمنٹ کے دونوں اعلیٰ افسروں کی رپورٹ اِس معاملے میں دونوں پریزائڈنگ افسروں کے ذریعہ غور وخوض کئے گئے فیصلے کے لیے بنیاد فراہم کرے گا۔
…………………..
م ن، ح ا، ع ر
U-2355
(
وزارت خزانہ
اپریل تا جون 2023 سہ ماہی کی عوامی قرض كے انتظام سے متعلق رپورٹ
اپریل-جون  2011-2010 سے عوامی قرض كے انتظام كا شعبہ ، بجٹ ڈویژن، اقتصادی امور کا محکمہ، وزارت خزانہ قرضوں کے انتظام سے متعلق ایک سہ ماہی رپورٹ باقاعدگی سے جاری کر رہا ہے۔موجودہ رپورٹ كا تعلق سہ ماہی اپریل-جون  سے ہے۔
مالی سال 24 کی پہلی سہ ماہی کے دوران مرکزی حکومت نے ڈیٹڈ سیکیورٹیز کے اجراء/ تصفیے کی بنیاد پر 4,08,000 کروڑ روپے اور سوئچیز کو ایڈجسٹ کرنے کے بعد 2,71,415 کروڑ روپے مجموعی طور پر اکٹھے کیے۔ سہ ماہی کے دوران اجرا کی وزنی اوسط پیداوار  7.13% رہی اور یہ چوتھی چوتھاءی مالی سال 23 میں 7.34 فیصد تھی۔ اجرا کی وزنی اوسط میچورٹی پہلی چوتھائی مالی سال 24 کے لیے 17.58 اور چوتھی چوتھاءی مالی سال 23 کے لیے 16.58 رہی۔ سہ ماہی کے دوران 91-دنوں، 182-دنوں اور 364-دنوں کے ٹریژری بلوں کے ذریعے جمع ہونے والی مجموعی رقم 4,96,266 کروڑ روپے تھی جبکہ کل ادائیگیاں 3,07,278 کروڑ روپے كی تھیں۔ اپریل تا جون 2023 مرکزی حکومت کی نقدی كی پوزیشن زیادہ تر سرپلس میں رہی۔
حکومت کی کل مجموعی ذمہ داریاں ، عارضی اعداد و شمار کے مطابق مارچ 2023 کے آخر میں 1,56,08,634 کروڑ روپے سے جون 2023 کے آخر میں معمولی طور پر بڑھ کر 1,59,53,703 کروڑ روپے ہو گئیں۔ اس سے مالی سال 24 کی پہلی سہ ماہی میں 2.2 فیصد کے سہ ماہی اضافے کی نمائندگی ہوتی ہے۔ علاوہ ازیں بقایا تاریخ کی سیكیوریٹیز میں سے تقریباً 26.6 فیصد کی بقایامیچورٹی 5 سال سے کم تھی۔
10 سالہ بینچ مارک سیکیورٹی پر پیداوار 31 مارچ 2023 کو سہ ماہی کے اختتام پر 7.31 فی صد سے کم ہو کر 30 جون، 2023 کو اختتام پر 7.12 فی صد ہو گئی۔ اس طرح سہ ماہی کے دوران 19 بی پی ایس کی نرمی ہوئی۔
سكنڈری منڈی میں سہ ماہی کے دوران تجارتی سرگرمیاں 7-10 سالہ میچورٹی بكیٹ میں مرکوز تھیں۔ ایسا بنیادی طور پر 10 سالہ بینچ مارک سیکیورٹی میں زیادہ ٹریڈنگ کی وجہ سے ہوا۔ زیر جائزہ سہ ماہی کے دوران ثانوی مارکیٹ میں پرائیویٹ سیکٹر کے بینک غالب تجارتی حصے کے طور پر ابھرے جن کا مکمل تجارتی سرگرمی میں حصہ 22.59 فیصد "خرید" کے سودوں میں اور 25.00 فیصد "فروخت" کے سودوں میں تھا۔ اس کے بعد غیر ملکی بینک، پبلک سیکٹر بینک، پرائمری ڈیلرز، اور میوچل فنڈ كا نمبر آتا ہے۔ خالص بنیادوں پر غیر ملکی بینک، انشورنس کمپنیاں، نجی شعبے کے بینک اور پرائمری ڈیلرز خالص فروخت کنندگان تھے جبکہ پبلک سیکٹر کے بینک، کوآپریٹو بینک، مالیاتی ادارے، میوچل فنڈز اور 'دیگر' سیکنڈری مارکیٹ میں خالص خریدار تھے۔
مکمل رپورٹ کے لیے یہاں یہاں کلک کریں۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19 سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 159.91 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 12.73 کروڑ سے زیادہ بچے ہوئے غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|
21)؍جنوری 2022کے مطابق)
|
|
فراہم کی گئی خوراکیں
|
|
1,59,91,02,495
|
|
بچی ہوئی خوراکیں
|
|
12,73,96,806
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 159.91 کروڑ سے زیادہ  ویکسین کی خوراکیں دستیاب کرائی جاچکی ہیں۔
مزید برآں 12.73 کروڑسے زیادہ  بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
وزارت خزانہ
وزیر خزانہ محترمہ نرملا سیتا رمن نے پردھان منتری فصل بیمہ یوجنا کا جائزہ لیا
بیداری سرگرمیوں کو انجام دینے کی اہمیت اور کلیمز  کے بروقت تصفیہ کو یقینی بنانے کے لئے ریاستوں کو وقت پر پریمیم سبسڈی جاری کرنے پر زور دیا
نئی دہلی،13جولائی 2020/خزانے اور کارپوریٹ امور کی مرکزی وزیر محترمہ نرملا سیتا رمن نے آج یہاں ویڈیو کانفرسنگ کے ذریعہ پردھان منتری فصل بیمہ یوجنا  کے نفاذ کا جائزہ لینے کے لئے ایک اجلاس کی صدارت کی۔ اس میٹنگ میں جناب دیب آشیش پانڈا سکریٹری  جناب سنجے اگروال، سکریٹری ڈی اے سی اینڈ ایف ڈبلیو، معاشی/مالی خدمات کے محکمے کے سینئر حکام کے علاوہ، محکمہ زراعت کوآپریشن اور کسانوں کی بہبود  ایف ڈبلیو) بی ایم ایف بی وائی نفاذ ی جنرل بیمہ کمپنیاں اور شیڈولڈ کمرشیل بینکوں کے سینئر حکام نے شرکت کی۔
محکمہ زراعت ، کوآپریشن اور کسانوں کی بہبود کی جانب سے ایک پریزینٹیشن پیش کی جس میں خریف 2016 سے پی ایم ایف بی آئی کے سفر کے ساتھ ساتھ درپیش چیلنجوں اور موجودہ خریف، 2020 فصلوں کے سیزن کے لئے نفاذ کی صورتحال خصوصاً پی ایم ایف بی وائی کی تجدید پر تبادلہ خیال کیا گیا۔
وزیر خزانہ نے بیداری کی سرگرمیوں کو انجام دینے کی ضرورت پر روشنی ڈالی تاکہ اسکیم سے متعلق معلومات کو تمام کسانوں کے درمیان پھیلایا جاسکے اور کلیمز  کے بر وقت تصفیہ کو یقینی بنانے کے لئے ریاستوں کو وقت پر پریمیم سبسڈی جاری کرنے پر زور دیا۔ محترمہ سیتا رمن نے تجویز پیش کی کہ ریاستوں کے ساتھ سخت پیروی کی جانی چاہئے جہاں خاص طور پر سسبسڈی زیر التوا ہے اور جو خصوصی طور پر خریف 2020 میں اسکیم کے نفاذ پر عمل درآمد نہیں کررہے ہیں تاکہ کاشتکاروں کے زیر التوا دعووں کی ادائیگی کو یقینی بنایا جاسکے۔
سکریٹری ڈی اے سی اور ایف ڈبلیو نے بتایا کہ تجدید شدہ پی ایم ایف بی وائی میں لیوریجنگ تکنیک اہم فوکس میدانوں میں سے ایک تھا اور محکمہ 2023 تک پیداوار کے تکنیکی تجزیے کے لئے مائیگرین کی سمت میں کام کررہا تھا اور ربیع 21-2020 کے بعد تجدید شدہ پی ایم ایف بی وائی کے اثر کا پتہ لگانے کے لئے سروے کیا جارہا ہے۔
م ن۔ ش ت ۔ ج
Uno-3880
(Visitor Counter : 154